stanford-oval/wikipedia huggingface dataset:
Sorbus (viini)

| Sorbus |
| --- | --- |
Tyyppi:  cocktail
Alkoholiprosentti:  6,5 %
Valmistaja:  Chymos
Alkuperä:   Suomi
Valmistus aloitettu:  1935; uudelleen 2019
Valmistus lopetettu:  2010
Infobox OKNimi-testi OK: 
Sorbus on pihjalanmarjoilla maustettu suomalainen cocktailjuoma. Sen alkoholiprosentti on 6,5. Sana sorbus tarkoittaa pihlajapuiden sukua. Juomaa on myyty vuodesta 2019.
Historiallinen Sorbus

Alko myi vuosina 1935–2010 Sorbus-nimistä aperitiiviksi tarkoitettua pihlajanmarjoilla maustettua väkevää viiniä, "pihlajanmarjaviiniä". Sen lempinimi oli ”soppa”. Juoma oli edullinen ja makea alkoholijuoma, joka oli – yhdessä Gambinan kanssa – erityisesti rappioalkoholistien suosiossa. Viimeiset Sorbus-pullot myytiin elokuussa 2010, kun merkki poistui Alkon valikoimista heikon kysynnän vuoksi.
Stand by You

| ”Stand by You” Rachel Platten |
| --- | --- | --- |

Singlen tiedot
 Albumilta: Wildfire
 Äänitetty : 2015
 Julkaistu: 11. syyskuuta 2015
 Formaatti: digitaalinen lataus
 Tuottaja(t): Jon Levine
 Tyylilaji: pop
 Kesto: 03.39
 Levy-yhtiö: Columbia Records
Rachel Plattenin muut singlet
| ”Fight Song” 2015 | ”Stand by You” 2015 | ”Better Place” 2015 |
Stand by You on yhdysvaltalaisen laulaja-lauluntekijän Rachel Plattenin musiikkikappale. Sen julkaisi Columbia Records hänen kolmannen, Wildfire-studioalbumin toisena singlenä 11. syyskuuta 2015. Kappaleen ovat sanoittaneet Platten, Jack Antonoff, Joy Williams, Matt Morris, sekä sen tuottaja Jon Levine. Platten on toteuttanut kappaleesta myös espanjankielisen version nimeltään "Siempre Estaré Ahí", jolla vierailee argentiinalaislaulaja Diego Torres. Kappaleen musiikkivideon ohjasi Hannah Lux Davis ja se julkaistiin 6. marraskuuta 2015.
"Stand By You" oli kaupallisesti kohtalainen menestys, sen päästyä singlelistan viidenkymmenen parhaan joukkoon Australiassa, Kanadassa ja Yhdysvalloissa. Lisäksi se on myynyt Australiassa ja Yhdysvalloissa platinaa.
Käännös suomeksi
Shooter

| Shooter |
| --- | --- |

Ohjaaja:  Antoine Fuqua
Käsikirjoittaja:   Jonathan Lemkin  Stephen Hunter 
Tuottaja:  Lorenzo di Bonaventura
Säveltäjä:  Mark Mancina
Kuvaaja:  Peter Menzies Jr.
Leikkaaja:   Eric A. Sears  Conrad Buff IV 
Pääosat:   Mark Wahlberg  Michael Peña  Danny Glover  Ned Beatty  Kate Mara 
Valmistustiedot
Valmistusmaa:   Yhdysvallat  Kanada
Tuotantoyhtiö:  di Bonaventura Pictures
Levittäjä:  Paramount Pictures
Ensi-ilta:   23. maaliskuuta 2007  20. huhtikuuta 2007
Kesto:  124 min
Alkuperäiskieli:  englanti
Budjetti:  61 000 000 $
Tuotto:  95 696 996 $
Aiheesta muualla
IMDb 
Elonet
AllMovie
Infobox OKNimi-testi OK: 
Shooter (televisioesityksessä Shooter – takaa-ajettu) on vuonna 2007 ensi-iltansa saanut toimintatrilleri. Elokuvan on ohjannut Antoine Fuqua. Pääosaa esittää Mark Wahlberg.
Juoni

Elokuva kertoo merijalkaväen tarkka-ampujasta nimeltä Bobby Lee Swagger, joka on suorittamassa tehtävää parinsa ja parhaan ystävänsä Donnie Fennin kanssa. Heidät kuitenkin hylätään kesken tehtävän ja jätetään kymmenien vihollisten ja yhden helikopterin maalitauluiksi.
Donnie saa surmansa ja Swagger vetäytyy asumaan erämökkiinsä koiransa Samin kanssa kauas asutuksesta.
Kolmen vuoden päästä eversti Isaac Johnson kuitenkin lähestyy Swaggeria riskialttiilla tehtävällä.
Swagger päättää vielä kerran palvella maatansa, kuullessaan että presidentti aiotaan murhata. Mutta jokin menee vakavasti pieleen ja Swagger lavastetaan syylliseksi presidentin murhausyrityksestä. Niinpä hänen täytyy selvittää oikean murhaajan henkilöllisyys ja sen kuka lavasti hänet syylliseksi. Avuksensa Swagger saa aloittelevan FBI-agentin Nicholas Memphisin ja Sarahin joka on aiemmassa tehtävässä kuolleen Donnie Fennin vaimo.
Näyttelijät

| 0 | 1 | 2 |
| --- | --- | --- |
|  Mark Wahlberg  | … |  Bob Lee Swagger   |
|  Michael Peña  | … |  Nick Memphis   |
|  Danny Glover  | … |  eversti Isaac Johnson   |
|  Kate Mara  | … |  Sarah Fenn   |
|  Elias Koteas  | … |  Jack Payne   |
|  Rhona Mitra  | … |  Alourdes Galindo   |
|  Jonathan Walker  | … |  Louis Dobbler   |
|  Louis Ferreira  | … |  Howard Purnell   |
|  Tate Donovan  | … |  Russ Turner   |
|  Rade Serbedzija  | … |  Michael Sandor   |
|  A.C. Peterson  | … |  konstaapeli Stanley Timmons   |
|  Ned Beatty  | … |  senaattori Charles F. Meachum   |
|  Lane Garrison  | … |  Donnie Fenn   |
|  Zak Santiago  | … |  agentti   |
|  Michael-Ann Connor  | … |  agentti   |
Sofian lentoasema

Sofian lentoasema (IATA: SOF, ICAO: LBSF) on Bulgarian pääkaupungin Sofian tärkein lentoasema. Se toimii Bulgaria Airin ja Hemus Airin kotikenttänä. Kentän kautta lensi noin 6 miljoonaa matkustajaa vuonna 2017.
Sofian lentoasema rakennettiin 1930-luvulla.
Lentoyhtiöt

Aegean Airlines
Aeroflot
Air France
Air Malta
Alitalia
Austrian Airlines
Bulgaria Air
British Airways
Czech Airlines
El Al
LOT Polish Airlines
Lufthansa
Tarom
Turkish Airlines
Viaggio Air
Wizz Air
Aiheesta muualla

Kuvia tai muita tiedostoja aiheesta Sofian lentoasema Wikimedia Commonsissa
Viralliset sivut (bulgariaksi), (englanniksi)
Shelley Duvall

| Shelley Duvall |
| --- | --- |
 Shelley Duvall vuonna 1977
Henkilötiedot
Syntynyt: 7. heinäkuuta 1949 Houston, Texas
Kuollut: 11. heinäkuuta 2024 (75 vuotta) Blanco, Texas
Näyttelijä
Merkittävät roolit:  Wendy Torrance elokuvassa The Shining – Hohto "Millie" Lammoreaux elokuvassa Kolme naista Olga elokuvassa Kippari-Kalle
Aiheesta muualla
IMDb
Elonet
Shelley Alexis Duvall (7. heinäkuuta 1949 Fort Worth, Texas – 11. heinäkuuta 2024 Blanco, Texas) oli yhdysvaltalainen näyttelijä ja tuottaja. Hänet muistetaan ehkä parhaiten Wendy Torrancen roolista Stanley Kubrickin kauhuelokuvassa The Shining – Hohto.
Nuoruus ja opiskelu

Shelley Duvall syntyi Fort Worthissa 1949. Hänen vanhempansa olivat Bob ja Bobbie Duvall, ja hänellä oli kolme veljeä.
Duvall kävi South Texas Junior Collegea, missä hän opiskeli ravinto-oppia ja ravitsemusterapiaa. Hän työskenteli samaan aikaan kosmetiikkamyyjänä paikallisessa kauppakeskuksessa. Duvallista tuli näyttelijä vahingossa, sillä hän oli vuonna 1969 houstonilaisen taiteilijan kihlajaisjuhlissa, kun Robert Altmanin kuvauspaikkatutkijat huomasivat hänet. Duvallilla oli kokemusta vain muutamista high school -näytelmistä, mutta Altmania kiehtoi hänen omaperäinen ulkonäkönsä, isot silmät, hontelo vartalo ja viehättävä hampaat paljastava hymy.
Ura

Duvall teki debyyttinsä vuonna 1970 Robert Altmanin ohjaamassa satiirissa Poika, joka halusi siivet. Se aloitti Duvallin ja Altmanin seitsemän elokuvaa kestäneen yhteistyön. Duvall teki Altmanin kanssa muun muassa lännenelokuvan McCabe ja Mrs Miller (1971), elokuvan Varkaita kuten me (1974), countrymusiikkidraaman Nashville (1976), elokuvan Buffalo Bill ja intiaanit (1976) ja psykologisen draaman 3 naista (1977). Monet ovat pitäneet elokuvaa 3 naista Duvallin parhaana roolityönä, ja hän sai Cannesin elokuvajuhlien parhaan naisnäyttelijän palkinnon.
Woody Allenkin huomasi Duvallin kyvyt ja valitsi tämän näyttelemään yhden illan juttuaan elokuvaan Annie Hall (1977). Duvallin ja Altmanin yhteistyöstä syntyi myös sarjakuvafilmatisointi Kippari-Kalle, jossa Robin Williams näytteli nimiroolia ja Duvall tämän tyttöystävää Olgaa.
Duvall sai 1980 roolin Stanley Kubrickin ohjaamasta kauhuelokuvasta The Shining – Hohto (1981). Hän näyttelee siinä Jack Nicholsonin hahmon viatonta vaimoa Wendy Torrancea. Hohdon kuvaukset kestivät 13 kuukautta, ja elokuvasta tuli kauhuklassikko. Kuvaukset olivat karut, ja Kubrick käytännössä laittoi Duvallin viikoiksi itkemään 12 tuntia päivässä. Kohtauksesta, jossa Nicholson ahdistelee Duvallia baseball-mailalla, väitetään otetun 127 ottoa. Duvall sanoi vuonna 1981 haastattelussa ”En enää ikinä anna niin paljoa. Jos haluat kokea kipua ja kutsua sitä taiteeksi, voit niin tehdä, mutta sellainen ei ole minua varten.”
Duvall alkoi 1980-luvulla keskittyä lasten televisio-ohjelmien tuottamiseen, mutta hän näytteli Terry Gilliamin fantasiaelokuvassa Rosvoja, rosvoja (1981), Tim Burtonin lyhyessä kauhukomediassa Frankenweenie (1984) ja Roxannessa (1987). Duvall levytti 1981 lastenmusiikkialbumin Sweet Dreams. Seuraavana vuonna hän onnistui myymään ideansa Showtime-televisiokanavalle. Duvall näytteli, tuotti ja toimi kertojana Faerie Tale Theatre -sarjassa, joka palkittiin Peabody-palkinnolla. Duvall tuotti myös amerikkalaisiin kansantarinoihin keskittyneen antologiasarjan Tall Tales & Legends.
Duvall perusti 1987 Think Entertainmentin, joka keskittyi perheohjelmiin. Se tuotti sarjoja Shelley Duvall’s Bedtime Stories ja Mrs. Piggle-Wiggle. Duvall tuotti myös muun muassa televisioelokuvan Naispaholainen iskee jälleen.
Duvall jatkoi 1980-luvun jälkeen näyttelemistä, mutta melko epäsäännöllisesti. Huomattavimpia elokuvia olivat Steven Soderberghin trilleri Isku vasten kasvoja (1995) ja Jane Campionin Naisen muotokuva (1996), joka oli Henry Jamesin romaanin filmatisointi. Duvall palasi 21 vuoden tauon jälkeen elokuviin vuonna 2022, kun hän oli mukana pienen budjetin kauhuelokuvassa The Forest Hills.
Yksityiselämä

Vuonna 2016 selvisi, että Duvall kärsi pahoista mielenterveysongelmista. Ongelmien alkusyyksi arveltiin The Shining – Hohdon kuvauksia ja ohjaaja Stanley Kubrickin käytöstä häntä kohtaan. Duvall kertoi vuonna 2021 haastattelussa Hohdossa saamistaan traumoista sekä Dr. Phil -televisio-ohjelman jälkipyykistä ja vuoden 1994 maanjäristyksestä, joka oli tuhonnut melkein kokonaan hänen kotinsa. Duvall oli vuonna 2016 ollut mukana Dr. Philissä keskustelemassa mielenterveysongelmistaan, mutta ohjelma tuomittiin hauraan vanhan ihmisen hyväksikäyttämiseksi.
Duvall kuoli diabeteksen aiheuttamiin komplikaatioihin 11. heinäkuuta 2024.
Elokuvat näyttelijänä

| Vuosi | Suomenkielinen nimi | Alkuperäinen nimi | Rooli |
| --- | --- | --- | --- |
| 1970 | Poika, joka halusi siivet | Brewster McCloud | Suzanne Davis |
| 1971 | McCabe & Mrs. Miller | McCabe & Mrs. Miller | Ida Coyle |
| 1974 | Varkaita kuten me | Thieves Like Us | Keechie |
| 1975 | Nashville | Nashville | L. A. Joan |
| 1976 | Buffalo Bill ja intiaanit | Buffalo Bill and the Indians, or Sitting Bull's History Lesson | Rouva Cleveland |
| 1976 |  | Bernice Bobs Her Hair (TV) | Bernice |
| 1977 | Annie Hall | Annie Hall | Pam |
| 1977 | Kolme naista | 3 Women | Mildred "Millie" Lammoreaux |
| 1980 | The Shining – Hohto | The Shining | Wendy Torrance |
| 1980 | Kippari-Kalle | Popeye | Olga Oljy |
| 1981 | Rosvoja, rosvoja | Time Bandits | Pansy |
| 1984 |  | Booker (TV) | Laura |
| 1984 | Frankenweenie | Frankenweenie | Susan Frankenstein |
| 1987 |  | Frog (TV) | Rouva Anderson |
| 1987 | Roxanne | Roxanne | Dixie |
| 1990 |  | Mother Goose Rock 'n' Rhyme (TV) | Little Bo Peep |
| 1991 |  | Frogs! (TV) | Annie |
| 1991 | Commando – kotien puolesta | Suburban Commando | Jenny Wilcox |
| 1995 | Isku vasten kasvoja | Underneath | Sairaanhoitaja |
| 1996 | Naisen muotokuva | The Portrait of a Lady | Kreivitär Gemini |
| 1997 | Elämän risteyksessä | Changing Habits | Sisar Agatha |
| 1997 |  | RocketMan | Rouva Randall |
| 1997 |  | Alone (TV) | Estelle |
| 1998 | Talos – muumion kirous | Tale of the Mummy | Edith Butros |
| 1998 | Casper ja Wendy | Casper Meets Wendy (TV) | Gabby |
| 1998 | Mitäs pienistä | Home Fries | Rouva Jackson |
| 1999 | Neljäs kerros | The 4th Floor | Martha Stewart |
| 2000 |  | Dreams in the Attic | Nellie |
| 2000 |  | Big Monster on Campus | Rouva Stein |
| 2002 |  | Manna from Heaven | Etsivä Dubrinski |
Aiheesta muualla

Shelley Duvall Internet Movie Databasessa. (englanniksi)
Sofian Chahed

| 0 | 1 | 2 |
| --- | --- | --- |

Henkilötiedot
Syntymäaika: 18. huhtikuuta 1983 (ikä 41)
Syntymäpaikka: Berliini, DDR
Pelipaikka: oikea laitapuolustaja, keskikentän oikea laita
Pituus: 178 cm
Seura
Seura: Hannover 96
Pelinumero: 23
Junioriseurat
 ?–1998 1998–2003: FV Wannsee Hertha Zehlendorf Hertha BSC
Seurat
| Vuodet | Seura | O (M) |
| 2002–2006 2003–2009 2009 2009– | Hertha BSC II Hertha BSC Hertha BSC II Hannover 96 | 39 (2) 89 (4) 2 (0) 60 (2) |
Maajoukkue
| 2009– |  Tunisia | 5 (0) |
 Seurajoukkueuran tilastot kattavat vain kansalliset sarjat, päivitetty 24. maaliskuuta 2013.  Maajoukkueuran tilastot päivitetty 8. kesäkuuta 2013.
Sofian Chahed (arab. سوفيان شاهيد‎, s. 18. huhtikuuta 1983 Berliini, DDR) on saksalais-tunisialainen jalkapalloilija. Oikeana laitapuolustajana ja tarvittaessa keskikenttälaiturina pelaava Chahed edustaa Bundesliigassa pelaavaa Hannoveria.
Ura

Chahed aloitti jalkapalloilun synnyinkaupungissaan Berliinissä Wannseen ja myöhemmin Hertha Zehlendorfin riveissä. Lopulta hän siirtyi kaupungin menestyneimpään seuraan Hertha BSC:hen vuonna 1998. Neljä vuotta myöhemmin Chahed pääsi aikuisten tasolle pelatessaan Herthan kakkosjoukkueessa vuoteen 2006 asti. Samaan aikaan hän nousi edustusjoukkueeseen kaudella 2003-2004, jolloin Chahed pelasi kahdeksassa sarjaottelussa. Seuraavan kerran hän pelasi Herthan edustuksessa kaudella 2005-2006 15 sarjaottelussa, jonka jälkeen Chahed nousi Herthan vakiopelaajiin. Erityisesti kaudella 2007-2008 hän pelasi yhteensä 33 sarjaottelua. Seuraava kausi meni hieman heikommin pelattuaan vain 13 sarjaottelua. Lisäksi Chahed ajautui riitoihin valmennuksen kanssa, jotka uskottelivat jatkosopimusta ainakin kaudeksi 2009-2010. Hertha kuitenkin erotti pelaajansa toukokuussa 2009.
Ura > Hannover

Elokuussa 2009 Chahed allekirjoitti kahden vuoden sopimuksen Hannoverin kanssa. Chahed pelasi avauskaudellaan kuusitoista ottelua ja onnistui tekemään yhteensä kaksi maalia SC Freiburgia ja Borussia Mönchengladbachia vastaan. Chahed pelasi myös seuraavalla kaudella (2010–2011) melko saman määrän otteluita yhteensä 18 Bundesliigaottelua. Hannover sijoittui tuolloin Bundesliigassa neljänneksi ja sai paikan Eurooppa-liigaan. Kaudella 2011–2012 Chahed pelasi Hannoverin paidassa 16 Bundesliigaottelua ja sai yhden keltaisen kortin Wolfsburgia vastaan. Chahed pelasi myös kuusi Eurooppa-liigan ottelua ja oli mukana aina kuudentoista parhaan kierrokselle saakka. Hannover eteni puolivälieriin saakka, jossa se hävisi kaksiosaisen ottelun Atlético Madridille. Chahed ei pelannut kummassakaan ottelussa.
Maajoukkueura

Chahed nimettiin 26. elokuuta 2009 Tunisian joukkueeseen 6. syyskuuta pelattavaan MM-karsinta otteluun Nigeriaa vastaan. Hän ei kuitenkaan tuntemattomasta syystä päässyt lähtemään joukkueen mukana Nigeriaan. Chahed nimettiin toisen kerran maajoukkueen vahvuuteen 1. lokakuuta 2009 MM-karsintaotteluun Keniaa vastaan, sekä harjoitusotteluun Saudi-Arabiaa vastaan. Ensimmäisen ottelunsa hän pelasi 11. lokakuuta 2009 Keniaa vastaan tultuaan toisen puoliajan lopulla vaihdosta kentälle. Toisen ottelunsa Chahed pelasi heti perään 14. lokakuuta Saudi-Arabiaa vastaan pelatussa harjoitusottelussa, jossa hän tällä kertaa oli ottelun avauksessa.
Myöhemmin 29. helmikuuta 2012 Chahed pelasi kolmannen maaottelunsa Perua vastaan. Hän oli ottelun avauksessa, mutta loukkaantui ensimmäisen puoliajan lopulla saatuaan kyynärpäästä leukaan. Chahed palasi takaisin maajoukkueen riveihin 23. maaliskuuta 2013 pelatussa AM-kisojen karsintaottelussa Sierra Leonea vastaan.
Aiheesta muualla

National Football Teams (englanniksi)
Sofian Chahed Worldfootballissa (englanniksi)
Stephen Lang

| Stephen Lang |
| --- | --- |
 Stephen Lang vuonna 2014.
Henkilötiedot
Syntynyt: 11. heinäkuuta 1952 (ikä 72)
Ammatti:  näyttelijä
Aiheesta muualla
IMDb 
Elonet
Stephen Lang (s. 11. heinäkuuta 1952 New York, New York) on yhdysvaltalainen näyttelijä. Hänen isänsä on unkarinjuutalaista ja saksanjuutalaista sukua ja hänen äitinsä irlantilais-saksalaista sukua.
Lang aloitti uransa teatterin parissa. Hän on voittanut urallaan useita palkintoja ja esiintynyt televisiosarjojen ja elokuvien lisäksi myös Broadwaylla.
Yksityiselämä

Lang on naimisissa Kristina Watsonin kanssa, joka on vaatesuunnittelija-opettaja. Heillä on neljä lasta.
Filmografiaa

Kauppamatkustajan kuolema (1985)
Psykopaatin jäljillä (Manhunter, 1986)
Salainen projekti (Project X, 1987)
The Hard Way (1991)
Gettysburg (1993)
Tappava salaisuus (Fire Down Below, 1997)
Trixie (2000)
The I Inside (2003)
Jumalan miekka (Gods and Generals, 2003)
Save Me (2007)
Avatar (2009)
Conan the Barbarian (2011)
Terra Nova (televisiosarja, 2011)
Pioneer – sukellus meren syvyyksiin (Pionér, 2013)
Don’t Breathe (2016)
Mortal Engines (2018)
Don't Breathe 2 (2021)
Avatar: The Way of Water (2022)
Avatar: Fire and Ash (2025)
Avatar 4 (2029)
Aiheesta muualla

Kuvia tai muita tiedostoja aiheesta Stephen Lang Wikimedia Commonsissa
Stephen Lang Internet Movie Databasessa. (englanniksi)
Sanna Kiiski

| Sanna Kiiski> Henkilötiedot |
| --- | --- |
Syntynyt: 6. syyskuuta 1974 (ikä 50) Kotka
Kansalaisuus:  Suomi
Ammatti:  yrittäjä, juontaja, toimittaja ja tuottaja
Aiheesta muualla
IMDb
Elonet
Sanna Kiiski (s. 6. syyskuuta 1974 Kotka) on suomalainen yrittäjä, juontaja, toimittaja ja tuottaja Banijay-tuotantoyhtiössä. Hän on työskennellyt muun muassa Radio Nova-, Kiss FM- ja Radio City -radio­kanavilla. Lisäksi hän on juontanut 4–0-televisio-ohjelmaa Nelonen-televisio­kanavalle. Kiiski toimi juontajana MTV3-kanavan Huomenta Suomi -aamu­ohjelmassa 2007–2014. Aiemmin Kiiski on juontanut myös MTV3:n Viihdeuutiset-ohjelmaa.
Ura ja yrittäjyys

Vuosina 2002–2007 Kiiski toimi 'Vastarannan Sanna Kiiski' -toiminimiyrittäjänä ja vuosina 2007-2019 'Vastarannan Sanna Kiiski Oy' yrittäjänä. Vuonna 2013 Kiiski etsi 35 000 euron sijoitusta Mormor Cupcakes - konseptilleen Leijonan luola -ohjelmassa. Hän sai kaikki leijonat sijoittamaan yritykseensä. Idean taustayhtiö Grandmother Oy on ajettu alas hiljaisesti vuonna 2020.
Vuonna 2015 Kiiski tuotti Liv-kanavalle sarjan Suomen täydelliset venäläisnaiset.
Vuonna 2015 Kiiski perusti yhdessä ravintoloitsija Mehdi Younesin kanssa Cafee of cartoons Oy -nimisen yrityksen. Yritys hankki oikeudet pyörittää Mumin Kaffe -nimisiä lastenkahviloita Moomin Charactersilta. Yhtiö avasi loka­kuussa 2016 kahvilan Helsinkiin ja loppu­vuodesta 2016 Tukholmaan. Heinä­kuussa 2018 yhtiön pien­sijoittajat jättivät tutkinta­pyynnön yhtiön johdon toimista Ruotsin ja Suomen poliiseille, epäillen johdon taloudellisia väärin­käytöksiä. Yhtiö asetettiin oma­ehtoiseen konkurssiin 31. loka­kuuta 2018. Yritys teki tappiota kolmen toimintavuotensa aikana liki puolitoista miljoonaa euroa.
Vuonna 2016 Kiiski aloitti tuottajan töidensä ohessa opiskelemisen psykoterapeutiksi Psykoterapiainstituutissa.
Kirjat

Vuonna 2020 Kiiskeltä ilmestyi Docendon kustantama Tinder-päivä­kirja, jossa hän kertoo avoimesti treffeistään Tinderissä, seksuaalisuudestaan ja miehistä, joihin tutustuu sen avulla.
Vuonna 2021 häneltä ilmestyi Tinder-päiväkirja 2 — Miesten puolella. Kirja tutkii asiaa nyt maskuliinisesta näkökulmasta. Kiiski julkaisi vuonna 2022 kirjalleen toisen jatko-osan Tinder-päiväkirja 3 – Eronneet ja karanneet
Tosi TV

Huhtikuussa 2022 Kiiski esiintyi tv-sarjassa Revenge Body with Martina Aitolehti .
Poliisitutkinnat

Marras­kuussa 2021 Kiiski joutui poliisi­tutkintaan epäiltynä törkeästä petoksesta ja identiteetti­varkaudesta. Hän oli pantannut kymmeniä ihmisten hänelle luovuttamia arvo­esineitä hankkiakseen taloudellista hyötyä. Tavaroiden piti tulla hänen suunnittelemaansa Arvoa vai ei -televisio-ohjelmaan, jota ei kuitenkaan tehty. Marraskuussa uutisoitiin Kiisken saavan 22 rikossyytettä ja joutuvan Helsingin käräjäoikeuteen vastaamaan tekemistään rikoksista, työeläkevakuutusmaksupetos ja luvattomia käyttöjä. Keväällä 2023 Kiiski sai syytteet Cafe of Cartoons Oy:n konkurssiin johtaneista toimista. Häntä syytetään velallisen epärehellisyydestä.
Helsingin käräjäoikeus katsoi Kiisken syyllistyneen kaikkiaan 30 eri rikokseen ja tuomitsi hänet 1 vuoden ja 10 kuukauden ehdolliseen vankeuteen maaliskuussa 2024. Oikeus luki Kiisken syyksi törkeän työeläkevakuutusmaksupetoksen, törkeän velallisen epärehellisyyden, maksuvälinepetoksen sekä lukuisia petoksia ja luvattomia käyttöjä. Tuomio ei ole vielä lainvoimainen. Kiisken katsottiin huijanneen isäänsä ja suunnittelemaansa televisio-ohjelmaan pyrkineitä ihmisiä sekä syyllistyneen rikoksiin Mumin Kaffe -kahvilaketjun toiminnan yhteydessä. Kiisken mukaan rikokset ovat liittyneet maniaan ja peliriippuvuuteen.
Yksityiselämä

Kiiski erosi kesällä 2018 kymmenen vuoden pari­suhteesta ja kolmen lapsensa isästä. Kiiski on itse kertonut sairastuneensa vuonna 2018 kaksi­suuntaiseen mieli­ala­häiriöön ja hänestä tuli myös peli­riippuvainen. Hän on kärsinyt lisäksi bulimiasta. Kiiskellä on kolme lasta: poika ja kaksi tytärtä.
Karooviheltäjäkiuru

| Karooviheltäjäkiuru |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kiurut Alaudidae
Suku::  Viheltäjäkiurut Calendulauda
Laji::  albescens
Kaksiosainen nimi
 Calendulauda albescens  (Lafresnaye, 1839) 
Katso myös
   Karooviheltäjäkiuru Wikispeciesissä   Karooviheltäjäkiuru Commonsissa 
Infobox OKNimi-testi OKIUCN-testi OK: 
Karooviheltäjäkiuru (Calendulauda albescens), myös Certhilauda albescens, eli aiemmalta nimeltään vehnäkiuru on etelä-afrikkalainen varpuslintu. Sen elinympäristö käsittää maan lounaisosan ja Karoon kuivat seudut, ja siitä tunnetaan neljä alalajia. Frédéric de Lafresnaye kuvaili lajin holotyypin Kapkaupungin Bloubergista 1839.
Sirosudenporkkana

| Sirosudenporkkana |
| --- | --- |

Tieteellinen luokittelu
Kunta::  Kasvit Plantae
Yläkaari::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Kladi::  Aitokaksisirkkaiset Eudicots
Kladi::  Asteridit
Lahko::  Apiales
Heimo::  Sarjakukkaiskasvit Apiaceae
Suku::  Sudenporkkanat Ammi
Laji::  visnaga
Kaksiosainen nimi
 Ammi visnaga  (L.) Lam. 
Katso myös
   Sirosudenporkkana Wikispeciesissä   Sirosudenporkkana Commonsissa 
Infobox OKNimi-testi OK: 
Sirosudenporkkana (Ammi visnaga) on sarjakukkaiskasveihin kuuluva yksivuotinen kasvi. Sitä käytetään lääkekasvina ja leikkokukkana. Se kasvaa alkuperäisesti Välimeren alueella.
Sirosudenporkkana kasvaa 30–100 senttimetriä korkeaksi. Laji muistuttaa isosudenporkkanaa (Ammi majus), johon verrattuna parilehdykkäisten lehtien kaikki liuskat ovat lähes rihmamaisen kapeita.
Aiheesta muualla

Suomen Lajitietokeskus: Sirosudenporkkana – Ammi visnaga
Somalian bantut

Somalian bantut ovat perinteisesti Etelä-Somaliassa asuva banturyhmä. Monet bantut ovat sulautuneet somaleihin. Monet ovat myös Somalian sisällissodan myötä paenneet muualle.
Historia

1800-luvulla kovan kysynnän jälkeen Sansibarin sulttaanikunta alkoi myydä Somaliaan orjia, jotka tuotiin lähinnä Mosambikista ja Malawista. Vuosien 1800–1890 välillä on arvioitu että n. 25 000 – 50 000 orjaa oli myyty Somaliaan. Somalit työstivät bantuorjia plantaaseilla pitkin Shebelle ja Jubba jokia. Heidän esi-isiinsä kuuluvat muun muassa Makua, Ngindo, Nyasa ja Yao-heimot Tansaniassa ja Mosambikissa. Osa heistä pakeni Jubbajoen alueelle. Heidät tunnetaan nimellä Wagosha, eli "metsän ihmiset". 1800-luvulla Egypti, Iso-Britannia, Italia ja Sansibar tunnustivat Jubbajoen alueen bantut itsenäisenä alueena. Vasta 1900-luvulla Italia lakkautti orjuuden mutta vain nimellisesti, sillä pitkälle 1930-luvulle saakka maasta löytyi orjia omistavia somaleita. Italia on hyödyntänyt bantujen huonoa asemaa ja orjuuden lakkauttamisen jälkeen otti heidät pakkotyöhön omille plantaaseilleen. Myöhemmin monet bantut ovat pyrkineet sulautumaan paikalliseen somalialaiseen klaanijärjestelmään, mutta vain huomataakseen että heitä ei tulla koskaan hyväksymään somaleina.